ΠΕΡΙΕΧΟΜΕΝΑ
ΑΠΟΦΑΣΕΙΣ
Διαδικασία αποζημίωσης χρήσης κλινών νοσηλείας, κλινών εντατικής θεραπείας των εγκαταστά-
σεων, των θαλάμων, που διατίθενται στο Ελληνικό Δημόσιο από ιδιώτες παρόχους υπηρεσιών
υγείας, δυνάμει της παρ.  2 του άρθρου  86 του
ν. 4745/2020 (Α’ 214).
Έγκριση της υπ’ αρ. 18/2024 απόφασης Δ.Σ. Δ. Λαρισαίων περί προσωρινών κυκλοφοριακών ρυθμί-
σεων εργοταξιακού χαρακτήρα του έργου «ΔΗΜΙΟΥΡΓΙΑ ΕΚΤΕΤΑΜΕΝΟΥ ΔΙΚΤΥΟΥ ΠΕΖΟΔΡΟΜΩΝ
ΚΑΙ ΠΟΔΗΛΑΤΙΚΩΝ ΔΙΑΔΡΟΜΩΝ (ΑΙΟΛΟΥ  - ΒΥΖΑΝΤΙΟΥ - ΗΡ. ΠΟΛΥΤΕΧΝΕΙΟΥ)» (ΦΑΣΗ Β’).
ΑΠΟΦΑΣΕΙΣ
Αριθμ. ΕΑΛΕ/Γ.Π. 13264
(1)
Διαδικασία αποζημίωσης χρήσης κλινών νοσηλείας, κλινών εντατικής θεραπείας των εγκα-
ταστάσεων, των θαλάμων, που διατίθενται στο
Ελληνικό Δημόσιο από ιδιώτες παρόχους υπηρεσιών υγείας, δυνάμει της παρ. 2 του άρθρου  86
του ν. 4745/2020 (Α’ 214).
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ
Έχοντας υπόψη:
1. Την παρ. 2 του άρθρου 86 του ν. 4745/2020 «Ρυθμίσεις για την επιτάχυνση της εκδίκασης εκκρεμών υπο-
θέσεων του ν. 3869/2010, σύμφωνα με τις επιταγές της
παρ. 1 του άρθρου 6 της Ε.Σ.Δ.Α., ως προς την εύλογη
διάρκεια της πολιτικής δίκης, τροποποιήσεις του Κώδικα
Δικηγόρων και άλλες διατάξεις» (Α’ 214), όπως η ισχύς
της παρατάθηκε με την περ. α της παρ. 1 του άρθρου 3
του ν. 5057/2023 (Α’ 164), σε συνδυασμό με το άρθρο 66
του ν. 5079/2023 (Α 215).
2. Τον ν. 3918/2011 «Διαρθρωτικές αλλαγές στο σύστημα υγείας και άλλες διατάξεις» (Α’ 31).
3. Τον ν. 4238/2014 «Πρωτοβάθμιο Εθνικό Δίκτυο
Υγείας (Π.Ε.Δ.Υ.), αλλαγή σκοπού Ε.Ο.Π.Υ.Υ. και λοιπές
διατάξεις» (Α’ 38).
4. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005,
A’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133).
5. Το π.δ. 121/2017 «Οργανισμός του Υπουργείου Υγείας» (Α’ 148).
6. Το π.δ. 142/2017 «Οργανισμός Υπουργείου Οικονομικών» (Α’ 181).
7. Το π.δ. 2/2024 «Διορισμός Υπουργών και Υφυπουργών» (Α’ 2).
8. Το άρθρο 5 του π.δ. 77/2023 «Σύσταση Υπουργείου
και μετονομασία Υπουργείων - Σύσταση, κατάργηση και
μετονομασία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων
προσωπικού και εποπτευόμενων φορέων» (Α’ 130), καθώς και το άρθρο 1 του π.δ. 82/2023 (Α’ 139), περί μετο-
νομασίας του Υπουργείου Οικονομικών σε Υπουργείο
Εθνικής Οικονομίας και Οικονομικών.
9. Την υπό στοιχεία Υ22/03-01-2024 απόφαση του
Πρωθυπουργού, «Καθορισμός σειράς τάξης Υπουργείων» (Β’ 28).
10. Την υπό στοιχεία 102928 ΕΞ 2023/10.07.2023 κοινή απόφαση του Πρωθυπουργού και του Υπουργού Οι-
κονομικών «Ανάθεση αρμοδιοτήτων στον Υφυπουργό
Οικονομικών, Αθανάσιο Πετραλιά» (Β’ 4441).
11. Την υπό στοιχεία 44130/18-08-2023 κοινή απόφαση του Πρωθυπουργού και του Υπουργού Υγείας «Διο-
ρισμός Γενικού Γραμματέα Στρατηγικού Σχεδιασμού του
Υπουργείου Υγείας» (Υ.Ο.Δ.Δ. 863).
12. Tην υπό στοιχεία Υ4α/οικ.105494/28.10.2012 κοινή
απόφαση των Υπουργών Οικονομικών, Εργασίας, Κοινωνικής Ασφάλισης και Πρόνοιας και Υγείας «Τροποποί-
ηση της υπό στοιχεία Υ4α/οικ.18051/27.3.2012 κοινής
υπουργικής απόφασης (Β’ 946) «Τροποποίηση της υπό
στοιχεία Υ4α/οικ. 85649/27.7.2011 κοινής υπουργικής
απόφασης “Κλειστά Ενοποιημένα Νοσήλια και Ημερήσιο
Νοσήλιο στο Ε.Σ.Υ.» (Β’ 1702)”» (Β’ 3096).
13. Το υπ’ αρ. 20/08-04-2020 έγγραφο του Κέντρου
Τεκμηρίωσης και Κοστολόγησης Νοσοκομειακών Υπηρεσιών (ΚΕ.ΤΕ.Κ.Ν.Υ) αναφορικά με το κόστος διαχείρι-
σης ασθενών με COVID-19.
14. Την υπ’  αρ. 1464 απόφαση της υπό στοιχεία
722ης/06-11-2020 συνεδρίασης του Διοικητικού Συμβουλίου του Ε.Ο.Π.Υ.Υ.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1536
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1536/08.03.2024
15. Την υπ’ αρ. 2 απόφαση της υπό στοιχεία 286ης/
08-03-2021 συνεδρίασης της Ολομέλειας του Κε.Σ.Υ.
16. Την υπό στοιχεία ΕΑΛΕ/Γ.Π.40351/28-09-2023-2023
κοινή απόφαση των Υπουργών Οικονομικών και Υγείας,
«Διαδικασία αποζημίωσης χρήσης κλινών νοσηλείας,
κλινών εντατικής θεραπείας των εγκαταστάσεων, των
θαλάμων, που διατίθενται στο Ελληνικό Δημόσιο από
ιδιώτες παρόχους υπηρεσιών υγείας, δυνάμει της παρ. 2
του άρθρου 86 του ν. 4745/2020 (Α’ 214)» (Β’ 5755).
17. Την ανάγκη καθορισμού της διαδικασίας αποζημίωσης χρήσης κλινών νοσηλείας, κλινών εντατικής θερα-
πείας των εγκαταστάσεων, των θαλάμων, που διατίθενται
στο Ελληνικό Δημόσιο από ιδιώτες παρόχους υπηρεσιών
υγείας, λόγω των έκτακτων συνθηκών υγειονομικής κρίσης που διαμορφώνονται στη χώρα εξαιτίας της συνε-
χιζόμενης πανδημίας.
18. Την υπό στοιχεία Β2β/Β1α/Γ.Π. οικ. 4669/23-01-2024
εισήγηση της Γενικής Διεύθυνσης Οικονομικών Υπηρεσιών του Υπουργείου Υγείας, σύμφωνα με την περ. ε’ της
παρ. 5 του άρθρου 24 του ν. 4270/2014, σύμφωνα με
την οποία με την παρούσα κοινή υπουργική απόφαση
προκαλείται οικονομική επιβάρυνση το ακριβές ύψος
της οποίας δεν δύναται να προσδιοριστεί στην παρούσα
φάση, καθώς θα εξαρτηθεί από τη διάθεση των ιδιωτικών κλινών, από το είδος και τη φύση των περιστατικών
και το ποσοστό κάλυψης των διαθέσιμων κλινών. Η εν
λόγω δαπάνη θα βαρύνει τον Προϋπολογισμό οικ. έτους
2024 του ΕΟΠΥΥ, θα αντιμετωπισθεί από τις πιστώσεις
του ΚΑΕ 0673.01 E και σε περίπτωση που απαιτηθεί ενίσχυση του κωδικού με ανακατανομή των πιστώσεων ή
με αύξηση των σχετικών πιστώσεων με επιβάρυνση του
Δημοσιονομικού αποτελέσματος. Παράλληλα, σημειώνεται ότι δεν προκαλείται δαπάνη σε βάρος του Προ-
ϋπολογισμού του Υπουργείου Υγείας, αποφασίζουμε:
Άρθρο 1
Αποζημίωση κλινών για τη νοσηλεία
ασυμπτωματικών, θετικών στον COVID-19
ασθενών
1. Σε περίπτωση διάθεσης, εκ μέρους ιδιωτών παρόχων υγείας (ιδιωτικών θεραπευτηρίων/κλινικών και Κέ-
ντρων Αποθεραπείας και Αποκατάστασης), κλινών για τη
νοσηλεία ασθενών ασυμπτωματικών, πλην όμως θετικών
στον ιό COVID-19, οι ιδιώτες πάροχοι αποζημιώνονται
για τα ως άνω περιστατικά με το ημερήσιο νοσήλιο των
ιδιωτικών κλινικών, προσαυξημένο με τον συντελεστή
μισθολογικού κόστους 2,09, με εξαιρούμενα, όπως
προβλέπεται στον Ενιαίο Κανονισμό Παροχών Υγείας
(Ε.Κ.Π.Υ.) του Ε.Ο.Π.Υ.Υ. (Β’ 4898/2018), και εξαιρουμένης
της ειδικής φαρμακευτικής αγωγής των ασθενών για την
αντιμετώπιση του COVID-19.
2. Από την ημερομηνία έναρξης ισχύος της έγγραφης
πράξης αποδοχής της πρότασης εθελοντικής διάθεσης, του Γενικού Γραμματέα Υπηρεσιών Υγείας και για
το χρονικό διάστημα χρήσης που ορίζεται σε αυτήν, οι
διατιθέμενες κλίνες αποζημιώνονται ως ανωτέρω, για το
χρονικό διάστημα πραγματικής χρήσης τους.
3. Υπεύθυνος συντονισμού και εποπτείας της διαδικασίας διακομιδής ασθενών, οι οποίοι εντάσσονται στο
Εθνικό Μητρώο Ασθενών COVID-19, καθώς και η ένταξή τους στην παρ. 1 του παρόντος άρθρου, ορίζεται το
ΕΚΑΒ.
4. Υπό την εποπτεία και τον συντονισμό του ΕΚΑΒ δύνανται να τίθενται τα ιδιωτικά ασθενοφόρα των ιδιωτών
παρόχων υγείας, που διαθέτουν τις εγκαταστάσεις τους
στο Δημόσιο, χωρίς αντίτιμο αποζημίωσης.
Άρθρο 2
Αποζημίωση κλινών για τη νοσηλεία ασθενών με
COVID-19
1. Σε περίπτωση διάθεσης κλινών εκ μέρους των ιδιωτών παρόχων υγείας (ιδιωτικών θεραπευτηρίων/κλινι-
κών) για τη νοσηλεία ασθενών με COVID-19, που εμφανίζουν συμπτωματολογία, η αποζημίωση καθορίζεται,
σύμφωνα με τον μηχανισμό των Κλειστών Ενοποιημένων
Νοσηλίων (Κ.Ε.Ν.), την κείμενη νομοθεσία και τον Ε.Κ.Π.Υ.
του Ε.Ο.Π.Υ.Υ. (Β’ 4898/2018).
2. Η χρήση των διαγνώσεων νόσων ICD-10 και Κ.Ε.Ν.
από την ομάδα διαγνώσεων νόσων και Κ.Ε.Ν. του αναπνευστικού (ή και κατά περίπτωση ημερήσιο νοσήλιο)
πραγματοποιείται σύμφωνα με τα κλινικά δεδομένα, τις
συνυπάρχουσες παθήσεις και επιπλοκές (αναπνευστικές,
καρδιολογικές κ.ά.) του νοσηλευόμενου λόγω COVID-19
ασθενούς και αποτυπώνονται στο φύλλο νοσηλείας και
λοιπά ιατρικά έγγραφα. Κατά τα λοιπά, εφαρμόζεται
η διαδικασία ελέγχου και εκκαθάρισης των δαπανών
κλειστής περίθαλψης από τον Ε.Ο.Π.Υ.Υ. Ειδικά, σε περίπτωση συνυπαρχουσών παθήσεων και ανάλογα με
τα κλινικά δεδομένα του ασθενούς και τις επιπλοκές
του, είναι επιδεκτικοί εφαρμογής οι ακόλουθοι κωδικοί
Κ.Ε.Ν.: Α22Μβ Λοιμώξεις/φλεγμονές του αναπνευστικού
με σοβαρές ή μέτριας βαρύτητας συνυπάρχουσες παθήσεις - επιπλοκές ή του Α22Μα Λοιμώξεις/φλεγμονές
του αναπνευστικού με καταστροφικές (συστηματικές)
συνυπάρχουσες παθήσεις.
3. Ο τρόπος χρέωσης των ανωτέρω Κ.Ε.Ν. εξειδικεύεται
σύμφωνα με τα πραγματικά κλινικά δεδομένα του ασθενή και το φύλλο νοσηλείας του κατά την είσοδο και έξοδό
του από τη δομή του ιδιωτικού θεραπευτηρίου - κλινική.
4. Η αποζημίωση των ανωτέρω νοσηλευτικών περιστατικών πραγματοποιείται με την εφαρμογή του συντε-
λεστή 2,09 για την κάλυψη του μισθολογικού κόστους,
εξαιρουμένης της ειδικής φαρμακευτικής αγωγής των
ασθενών για την αντιμετώπιση του COVID-19.
5. Σε περίπτωση διάθεσης κλινών εκ μέρους Κέντρων
Αποθεραπείας και Αποκατάστασης Κλειστής Νοσηλείας
για τη νοσηλεία ασθενών με COVID-19, που εμφανίζουν
συμπτωματολογία, η αποζημίωση καθορίζεται σύμφωνα με το ημερήσιο νοσήλιο νοσηλευτικής περίθαλψης
των Κ.Α.Α.-Κ.Ν. (π.δ. 187/2005, Α’ 231), προσαυξημένο
κατά 30 ευρώ για τη λήψη μέτρων προστασίας COVID-19
(χωρίς εφαρμογή συντελεστή μισθολογικής προσαύξησης). Στην αποζημίωση των 30 ευρώ δεν περιλαμβάνο-
νται τα Μέτρα Ατομικής Προστασίας (Μ.Α.Π.) τα οποία
χορηγούνται από την οικεία Υγειονομική Περιφέρεια.
6. Από την ημερομηνία έναρξης ισχύος της έγγραφης
πράξης αποδοχής του Γενικού Γραμματέα Υπηρεσιών
Υγείας και για το χρονικό διάστημα χρήσης που ορίζεται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1536/08.03.2024
σε αυτήν, οι διατιθέμενες κλίνες ιδιωτικών θεραπευτηρίων/κλινικών και Κ.Α.Α. αποζημιώνονται με ημερήσιο
νοσήλιο ιδιωτικών κλινικών προσαυξημένο με τον συντελεστή μισθολογικού κόστους 2,09, για το χρονικό
διάστημα πραγματικής χρήσης τους.
7. Τα οριζόμενα στις παρ. 3 και 4 του άρθρου 1 της
παρούσας εφαρμόζονται αναλογικά.
Άρθρο 3
Αποζημίωση κλινών για νοσηλεία ασθενών σε
ιδιωτικά θεραπευτήρια - κλινικές
1. Σε περίπτωση διάθεσης κλινών νοσηλείας εκ μέρους
κλινικών/ιδιωτικών θεραπευτηρίων για τη νοσηλεία κάθε
άλλου περιστατικού (παθολογικού, πνευμονολογικού
κ.λπ.), πλην χειρουργικού, που δεν εμπίπτει στα άρθρα 1
και 2 της παρούσας (δηλαδή ασθενών που δεν πάσχουν
από COVID-19), το νοσηλευτικό περιστατικό αποζημιώνεται σύμφωνα με το φύλλο νοσηλείας, με βάση το
Κ.Ε.Ν. του περιστατικού, πλέον 180 ευρώ για ημερήσια αποζημίωση του ιατρικού προσωπικού, πλέον 120
ευρώ για ημερήσιες λοιπές μισθολογικές δαπάνες, με
τα εξαιρούμενα αυτού κατά τον Ε.Κ.Π.Υ. του Ε.Ο.Π.Υ.Υ.
(Β’ 4898/2018) ή το ημερήσιο νοσήλιο, πλέον 180 ευρώ
για ημερήσια αποζημίωση του ιατρικού προσωπικού,
πλέον 120 ευρώ για ημερήσιες λοιπές μισθολογικές δαπάνες, με τα εξαιρούμενα αυτού κατά τον Ε.Κ.Π.Υ. του
Ε.Ο.Π.Υ.Υ. (Β’ 4898/2018).
2. Σε περίπτωση διάθεσης κλινών νοσηλείας εκ μέρους
κλινικών/ιδιωτικών θεραπευτηρίων για τη νοσηλεία χειρουργικού περιστατικού, που δεν εμπίπτει στα άρθρα 1
και 2 της παρούσας (δηλαδή ασθενών που δεν πάσχουν
από COVID-19), το νοσηλευτικό περιστατικό αποζημιώνεται σύμφωνα με το φύλλο νοσηλείας, με βάση το Κ.Ε.Ν.
του περιστατικού, στο οποίο εφαρμόζεται o συντελεστής
μισθολογικού κόστους 2,09, με τα εξαιρούμενα αυτού
κατά τον Ε.Κ.Π.Υ. του Ε.Ο.Π.Υ.Υ. (Β’ 4898/2018) ή το ημερήσιο νοσήλιο, στο οποίο εφαρμόζεται ο συντελεστής
μισθολογικού κόστους 2,09, με τα εξαιρούμενα αυτού
κατά τον Ε.Κ.Π.Υ. του Ε.Ο.Π.Υ.Υ. (Β’ 4898/2018).
3. Από την ημερομηνία έναρξης ισχύος της έγγραφης
πράξης αποδοχής του Γενικού Γραμματέα Υπηρεσιών
Υγείας κατόπιν εισήγησης του αρμόδιου Διοικητή της
Υγειονομικής Περιφέρειας και για το χρονικό διάστημα
χρήσης που ορίζεται σε αυτήν, οι διατιθέμενες κλίνες
αποζημιώνονται αποκλειστικά και μόνο για το χρονικό
διάστημα πραγματικής χρήσης τους και όχι μόνο της διάθεσής τους, όπως ορίζεται ανωτέρω. Υπεύθυνος για την
εποπτεία και το συντονισμό της διαδικασίας διακομιδής
ασθενών ορίζεται το ΕΚΑΒ, ενώ η παρ. 4 του άρθρου 1
της παρούσας εφαρμόζεται αναλογικά. Το ΕΚΑΒ δύναται
να ενεργοποιήσει ηλεκτρονική πλατφόρμα για τον συντονισμό της διαδικασίας με απόφαση του Προέδρου
του ΕΚΑΒ.
Άρθρο 4
Αποζημίωση κλινών εντατικής θεραπείας για
νοσηλεία ασθενών σε ιδιωτικά θεραπευτήρια
κλινικές
1. Κατ’ εξαίρεση των κείμενων διατάξεων, η αύξηση
έως 40% της δυναμικότητας των κλινών Μ.Ε.Θ. ανά ιδιωτική κλινική, με το απαραίτητο ιατροτεχνολογικό μη-
χανολογικό εξοπλισμό και με το υφιστάμενο ιατρικό και
νοσηλευτικό προσωπικό, είναι δυνατή με απλή γνωστοποίηση της ιδιωτικής κλινικής στην αρμόδια Περιφέρεια
στην οποία υπάγονται και στη Διεύθυνση Τεχνικών Υπηρεσιών και τη Διεύθυνση Οργάνωσης και Λειτουργίας
Νοσηλευτικών Μονάδων και Εποπτευόμενων Φορέων
του Υπουργείου Υγείας. Οι κλίνες αυτές θα διατίθενται
αποκλειστικά για να καλυφθούν οι ανάγκες του πληθυσμού από το Εθνικό Σύστημα Υγείας. Με τη λήξη της
κρίσης, οι συγκεκριμένες κλίνες Μ.Ε.Θ. υποχρεούνται να
υποστούν έλεγχο καταλληλότητας για να διατηρηθούν,
άλλως θα καταργηθούν αυτοδικαίως.
2. Σε περίπτωση διάθεσης κλινών εντατικής θεραπείας
εκ μέρους ιδιωτών παρόχων υγείας για τη νοσηλεία περιστατικών που δεν εμπίπτουν στα άρθρα 1 και 2 της πα-
ρούσας, καθ’ υπέρβασιν του αριθμού των κλινών Μ.Ε.Θ.
που διατίθενται στον Ε.Ο.Π.Υ.Υ. δυνάμει σχετικών Μνημονίων Συνεργασίας, το νοσηλευτικό περιστατικό αποζημι-
ώνεται, ως εξής: α. Από την ημερομηνία έναρξης ισχύος
της έγγραφης πράξης αποδοχής του Γενικού Γραμματέα
Υπηρεσιών Υγείας και για το χρονικό διάστημα χρήσης
που ορίζεται σε αυτήν, η τιμή αποζημίωσης ορίζεται,
εν είδει εύλογης αποζημίωσης χρήσης, στο εβδομήντα
(70%) τοις εκατό του ημερήσιου νοσηλίου της παρ. 8
του άρθρου 21 του Ε.Κ.Π.Υ. του Ε.Ο.Π.Υ.Υ. (Β’ 4898/2018).
β. Με την έναρξη διακομιδής και εισαγωγής ασθενών
στις διατιθέμενες κλίνες Μ.Ε.Θ., η τιμή αποζημίωσης ορίζεται στο ημερήσιο νοσήλιο της παρ. 8 του άρθρου 21
του Ε.Κ.Π.Υ. του Ε.Ο.Π.Υ.Υ. (Β’ 4898/2018), προσαυξημένη
με τον συντελεστή μισθολογικού κόστους 2,09. Υπεύθυνος για την εποπτεία και το συντονισμό της διαδικασίας
διακομιδής ασθενών ορίζεται το ΕΚΑΒ, ενώ η παρ. 4 του
άρθρου 1 της παρούσας εφαρμόζεται αναλογικά.
3. Εξαιρούμενα της τιμής ημερήσιας αποζημίωσης
Μ.Ε.Θ. ορίζονται τα κάτωθι: α) Ιατρικές Πράξεις - Θεραπεία υποκατάστασης νεφρικής λειτουργίας (Αιμοκάθαρ-
ση, Αιμοδιήθηση, Αιμοδιαδιήθηση). β) Φάρμακα που
ανήκουν στις ακόλουθες κατηγορίες: i. Αντινεοπλασματικά φάρμακα (χημειοθεραπευτικά, ορμόνες, ανταγω-
νιστές ορμονών κ.ά.), καθώς και φάρμακα που έχουν
ένδειξη ως επικουρικά της χημειοθεραπείας. ii. Παρεντερικά αντιπηκτικά. iii. Αυξητικοί αιμοποιητικοί παρά-
γοντες (ερυθροποιητίνη, G-CSF κ.ά.). iv. Ινω- δολυτικά
και θρομβολυτικά φάρμακα. v. Ανθρώπινη φυσιολογική
ανοσοσφαιρίνη για ενδοφλέβια χρήση (IVIG) και ανθρώπινη αντι-D ανοσοσφαιρίνη. vi. Συστηματικά δρώντες,
ανοσοτροποποιητικοί παράγοντες, όπως μονοκλωνικά
αντισώματα, ανοσοκατασταλτικά φάρμακα, ιντερφερόνες και άλλες κυτοκίνες. vii. Παρεντερικά κορτικοειδή.
viii. Σκιαγραφικές ουσίες και ραδιοφάρμακα. ix. Υποκατάστατου επιφανειοδραστικού παράγοντα. x. Πλά-
σμα, υποκατάστατα και τα παράγωγα του πλάσματος.
xi. Φάρμακα της παρ. 2α του άρθρου 12 του ν. 3816/2010
(Α’ 6). xii Παρεντερική διατροφή. xiii. Πλάσμα, τα υποκατάστατα και τα παράγωγά του.
4. Σε περίπτωση που απαιτηθεί η διενέργεια χειρουργικής επέμβασης λόγω της κλινικής κατάστασης του
ασθενούς που είναι στη Μ.Ε.Θ., τότε αυτή αποζημιώνεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1536/08.03.2024
ται με την τιμή του Κ.Ε.Ν. της κύριας νόσου, σύμφωνα
με την κείμενη νομοθεσία, υπολογιζόμενη με συντελεστή μισθολογικού κόστους 2,09 επί την τιμή του Κ.Ε.Ν.
(Β’ 3096/2012) συν τα εξαιρούμενα της παρούσας. Ο
υπολογισμός αυτός εφαρμόζεται και στην τιμή του ημερήσιου νοσηλίου, όπως αυτό ισχύει, όταν γίνεται χρήση
αυτού στα Κ.Ε.Ν. και στις περιπτώσεις που η νοσηλεία
υπερβαίνει τη Μέση Διάρκεια Νοσηλείας του Κ.Ε.Ν. συν
σε όλες τις περιπτώσεις τα εξαιρούμενα της παρούσας.
Σε ειδικές επεμβάσεις όπου δεν υπάρχει αντιστοίχιση
Κ.Ε.Ν., τότε αποζημιώνεται ημερήσιο νοσήλιο με τα ανωτέρω εξαιρούμενα, τα ειδικά μοσχεύματα και ειδικά υλικά
που είναι απαραίτητα για την διενέργεια μιας επέμβασης,
καθώς και τα θεραπευτικά μέσα, εμφυτεύσιμα ή μη και
προθέσεις. Δεν αποζημιώνονται υλικά μη κοστολογημένων ιατρικών πράξεων και υλικά μιας χρήσης, εφόσον
υπάρχουν αντίστοιχα πολλαπλών χρήσεων.
5. Υπεύθυνος συντονισμού και εποπτείας της διαδικασίας διακομιδής ασθενών από δημόσια νοσοκομεία
σε τμήματα νοσηλείας ή και Μ.Ε.Θ. ιδιωτικών κλινικών
ορίζεται το ΕΚΑΒ, κατόπιν σχετικής ημερήσιας ενημέρωσής του για τη διαθεσιμότητα των κλινών νοσηλείας
και των κλινών Μ.Ε.Θ., καθώς και για το είδος των υπό
διακομιδή νοσηλευτικών περιστατικών.
6. Η ανωτέρω διαδικασία αποζημίωσης των συμβεβλημένων ιδιωτικών θεραπευτηρίων - κλινικών για τις
κλίνες νοσηλείας και Μ.Ε.Θ. που θα διατεθούν στο ΕΚΑΒ,
είναι καθ’ υπέρβασιν του αριθμού όσων διατίθενται στον
Ε.Ο.Π.Υ.Υ., δυνάμει σχετικών Μνημονίων Συνεργασίας
κατ’ εφαρμογή του άρθρου 21 του Ε.Κ.Π.Υ. του Ε.Ο.Π.Υ.Υ.
(Β’ 4898/2018).
Άρθρο 4Α
Αποζημίωση ιατρικών πράξεων που
παρασχέθηκαν στα Τμήματα Επειγόντων
Περιστατικών (Τ.Ε.Π.) Ιδιωτικών Κλινικών, που συμμετείχαν στο πρόγραμμα εφημεριών του Ε.Σ.Υ.
Οι ιατρικές πράξεις που εκτελέστηκαν σε δικαιούχους
του Ε.Ο.Π.Υ.Υ. κατά την προσέλευση και διερεύνησή τους
στα Τ.Ε.Π. Ιδιωτικών Κλινικών, οι οποίες εντάχθηκαν και
συμμετείχαν στις εφημερίες του Ε.Σ.Υ. για την αντιμετώπιση της υγειονομικής κρίσης λόγω COVID-19, χωρίς να
απαιτηθεί τελικά εισαγωγή για νοσηλεία, αποζημιώνονται από τον Ε.Ο.Π.Υ.Υ., χωρίς συμμετοχή του δικαιούχου.
Οι υποβολές των εν λόγω δαπανών είναι διακριτές και
δεν υπόκεινται σε rebate & clawback. Κάθε αναγκαία
λεπτομέρεια για την υλοποίηση του παρόντος θα καθοριστεί με απόφαση του Διοικητικού Συμβουλίου του
Ε.Ο.Π.Υ.Υ.
Άρθρο 5
Αποζημίωση υπηρεσιών αποθεραπείαςαποκατάστασης σε κλίνες που διαθέτουν τα
Κ.Α.Α. - Κ.Ν.
1.H αποζημίωση των Κ.Α.Α.-Κ.Ν. για υπηρεσίες αποθεραπείας-αποκατάστασης σε ασθενείς μετά από νόσηση
με COVID-19, ορίζεται στο ημερήσιο νοσήλιο νοσηλευτικής περίθαλψης των Κ.Α.Α.-Κ.Ν. (π.δ. 187/2005, Α’ 231).
Προκειμένου ο ασθενής να παραπεμφθεί στα παραπάνω κέντρα για αποκατάσταση απαιτείται να είναι κα-
ταγεγραμμένος στο Εθνικό Μητρώο Ασθενών COVID-19
και να έχει λάβει γνωμάτευση ιατρού σχετικής με την
πάθηση ειδικότητας.
2. Ο αριθμός των συνεδριών και η διάρκεια της αποθεραπείας - αποκατάστασης καθορίζεται ανάλογα με
τη βαρύτητα της συμπτωματολογίας και το είδος της
θεραπείας. Ο αρχικός χρόνος νοσηλείας σε Κ.Α.Α.-Κ.Ν.
ορίζεται έως 30 ημέρες σύμφωνα με την ιατρική γνωμάτευση εισαγωγής του θεράποντος ιατρού και δεν μπορεί
να υπερβαίνει τις 60 ημέρες το χρόνο.
3. Τα ιδιωτικά Κ.Α.Α. - Κ.Ν. που έχουν διαθέσει κλίνες
για τη νοσηλεία ασθενών με COVID- 19, δύνανται, για το
χρονικό διάστημα χρήσης που ορίζεται από την έγγραφη πράξη αποδοχής του Γενικού Γραμματέα Υπηρεσιών
Υγείας, κατόπιν έγγραφης τροποποίησης αυτής από τον
ίδιο, να παρέχουν υπηρεσίες αποθεραπείας και αποκατάστασης και σε ασθενείς μετά από νόσηση με COVID-19,
εφόσον διαθέτουν διακριτούς χώρους.
4. Η αποζημίωση των κλινών που διέθεσαν τα Κ.Α.Α. Κ.Ν. και έγιναν αποδεκτές από τον Γενικό Γραμματέα
Υπηρεσιών Υγείας για την παροχή υπηρεσιών σε ασθενείς που δεν νοσούν από COVID-19 και νοσηλεύονται
σε Δημόσιο Νοσοκομεία πραγματοποιείται σύμφωνα
με το άρθρο 44 του Ε.Κ.Π.Υ. του Ε.Ο.Π.Υ.Υ. (Β’ 4898/2018).
Απαιτείται σχετική εισήγηση του Διοικητή της ΥΠΕ στο
οποίο υπάγεται το Νοσοκομείο. Υπεύθυνος συντονισμού
και εποπτείας της διαδικασίας διακομιδής ασθενών ορίζεται το ΕΚΑΒ ακόμα και σε περίπτωση που η διακομιδή
γίνει με ιδιωτικό ασθενοφόρο. Το ΕΚΑΒ δύναται να ενεργοποιήσει ηλεκτρονική πλατφόρμα για τον συντονισμό
της διαδικασίας με απόφαση του Προέδρου του ΕΚΑΒ.
Άρθρο 6
Τελικές διατάξεις
1. Οι ασθενείς δεν επιβαρύνονται με ιατρικές αμοιβές,
συμμετοχές επί των νοσηλίων, διαφορά θέσης νοσηλείας
και κάθε άλλη δαπάνη.
2. Οι όροι ένταξης των ασθενών στα άρθρα 1 και 2 της
παρούσας υλοποιούνται τηρουμένων των σχετικών διατάξεων περί του Εθνικού Μητρώου Ασθενών COVID-19
και την εφαρμογή των κλινικών πρωτοκόλλων διαχείρισης θετικών κρουσμάτων.
3. Για τις ως άνω περιγραφόμενες δαπάνες νοσηλευτικής, ιατρικής περίθαλψης και αποζημίωσης χρήσης
δεν εφαρμόζεται ο μηχανισμός αυτόματης επιστροφής
(clawback) και το μηνιαίο κλιμακωτό ποσοστό έκπτωσης
(rebate) του άρθρου 100 του ν. 4172/2013 (Α’ ’167).
4. Για τα θέματα που αφορούν τη διαδικασία υποβολής των δαπανών, τον έλεγχο και την αποζημίωσή τους
εφαρμόζονται τα αναφερόμενα στον Οδηγό Ελέγχου και
Εκκαθάρισης Δαπανών του Ε.Ο.Π.Υ.Υ., ενώ κάθε τυχόν
περαιτέρω λεπτομέρεια για τη διαδικασία υποβολής,
ελέγχου και αποζημίωσης των δαπανών εξειδικεύεται
με απόφαση του Διοικητικού Συμβουλίου του Ε.Ο.Π.Υ.Υ.
Ο έλεγχος και η εκκαθάριση των ως άνω δαπανών από
τον Ε.Ο.Π.Υ.Υ. διενεργείται σε ποσοστό 100%.
5. Η παρούσα ισχύει για όλες τις δαπάνες που θα υποβάλλονται στον Ε.Ο.Π.Υ.Υ. και αφορούν την παροχή υπη-
ρεσιών από 01-10-2023 έως και την 31η-12-2023 δυνάμει
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1536/08.03.2024
της περ. α της παρ. 1 του άρθρου 3 του ν. 5057/2023
(Α’ 164).
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 4 Μαρτίου 2024
Οι Υπουργοί
Υφυπουργός Εθνικής
Οικονομίας και
Οικονομικών
Υγείας
ΑΘΑΝΑΣΙΟΣ
ΣΠΥΡΙΔΩΝ - ΑΔΩΝΙΣ
ΠΕΤΡΑΛΙΑΣ
ΓΕΩΡΓΙΑΔΗΣ
Ι
Αριθμ. 6794,15846
(2)
Έγκριση της υπ’  αρ. 18/2024 απόφασης Δ.Σ.
Δ. Λαρισαίων περί προσωρινών κυκλοφοριακών
ρυθμίσεων εργοταξιακού χαρακτήρα του έργου
«ΔΗΜΙΟΥΡΓΙΑ ΕΚΤΕΤΑΜΕΝΟΥ ΔΙΚΤΥΟΥ ΠΕΖΟΔΡΟΜΩΝ ΚΑΙ ΠΟΔΗΛΑΤΙΚΩΝ ΔΙΑΔΡΟΜΩΝ (ΑΙΟΛΟΥ -
ΒΥΖΑΝΤΙΟΥ - ΗΡ. ΠΟΛΥΤΕΧΝΕΙΟΥ)» (ΦΑΣΗ Β’).
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΘΕΣΣΑΛΙΑΣ ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις του ν. 2503/1997 «Διοίκηση, οργάνωση,
στελέχωση της Περιφέρειας, ρύθμιση θεμάτων για τη
Τοπική Αυτοδιοίκηση και άλλες διατάξεις» (Α’ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα
Καλλικράτης» (Α’ 87).
3. Το π.δ. 138/2010 «Οργανισμός της Αποκεντρωμένης
Διοίκησης Θεσσαλίας Στερεάς Ελλάδας» (Α’ 231).
4. Την υπ’ αρ. 86776/19-12-2022 απόφαση του Υπουργείου Εσωτερικών «Διορισμόςτου Κων. Τζανακούλη του
Γεωργίου στη θέση του μετακλητού Γραμματέα Αποκεντρωμένης Διοίκησης Θεσσαλίας - Στερεάς Ελλάδας»
(Υ.Ο.Δ.Δ. 1183).
5. Την υπ’ αρ. 3315/17-1-2023 (Β’ 206) απόφαση του
Γραμματέα Αποκεντρωμένης Διοίκησης Θεσσαλίας Στερεάς Ελλάδας που αφορά μεταβίβαση δικαιώματος
υπογραφής πράξεων και εγγράφων «Με εντολή Γραμματέα Αποκεντρωμένης Διοίκησης Θεσσαλίας - Στερεάς
Ελλάδας» στον Προϊστάμενο ή στην Προϊσταμένη της
Γενικής Διεύθυνσης Χωροταξικής, Περιβαλλοντικής και
Αγροτικής Πολιτικής και στους Προϊσταμένους ή στις
Προϊστάμενες Διευθύνσεων και Τμημάτων της ανωτέρω Γενικής Διεύθυνσης της Αποκεντρωμένης Διοίκησης
Θεσσαλίας-Στερεάς Ελλάδας (Α.Δ.Θ.Σ.Ε.).
6. Τον Κώδικα Οδικής Κυκλοφορίας, (ΚΟΚ) (ν. 2696/
1999, Α’ 57) και ιδίως το άρθρο 52.
7. Το άρθρο 109 του ν. 2696/1999 (Α’ 57) περί δημοσίευσης αποφάσεων που εκδίδονται κατ’ εξουσιοδότηση
του Κώδικα Οδικής Κυκλοφορίας, στην Εφημερίδα της
Κυβερνήσεως.
8. Την παρ 13 του άρθρου 5 του ν. 4623/2019 (Α’ 134).
9. Τις υπ’ αρ. 1115/2012, 49/2012 και 819/2013 αποφάσεις του Συμβουλίου της Επικρατείας.
10. Το υπ’ αρ. 15109/13.05.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουρ-
γείου Εσωτερικών «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
11. Το υπ’ αρ. 2874/173392/18.11.2013 έγγραφο της Γενικής Γραμματέα Αποκεντρωμένης Διοίκησης Θεσσαλίας
Στερεάς Ελλάδας «Διευκρινίσεις-Οδηγίες περί Εγκρίσεων
Κυκλοφοριακών Ρυθμίσεων οδικών δικτύων στους ΟΤΑ
και στους χερσαίους χώρους λιμένων».
12. Την υπ’ αρ. 84873/28.04.2021 (ΑΔΑ: 6ΕΕ5ΟΡ10-Ρ0Ζ)
απόφαση του Συντονιστή της Αποκεντρωμένης Διοίκησης Θεσσαλίας Στερεάς Ελλάδας «Τροποποίηση - συ-
μπλήρωση της υπ’ αρ. 9663/97430/2-9-2013 απόφασης
της Γ.Γ.Α.Δ.Θ.-ΣΤ.ΕΛ., όπως τροποποιήθηκε με την υπ’ αρ.
1122/9732/28.1.2014 απόφαση, αναφορικά με την άσκηση αρμοδιότητας σύμφωνα με τα άρθρα 52 και 52 Α του
ν. 2696/1999, όπως ισχύει» και την υπ’ αρ. 87222/5.5.2021
απόφαση του Αναπληρωτή Προϊσταμένου Διεύθυνσης
Τεχνικού Ελέγχου της Αποκεντρωμένης Διοίκησης Θεσσαλίας Στερεάς Ελλάδας περί άσκησης αρμοδιότητας
σύμφωνα με τα άρθρα 52 και 52Α του ν. 2696/1999, με
τις οποίες ορίζεται η Διεύθυνση Τεχνικού Ελέγχου και
συγκεκριμένα το Τμήμα Ελέγχου Υλικών και Ποιότητας
Δημοσίων Έργων της Αποκεντρωμένης Διοίκησης Θεσσαλίας Στ. Ελλάδας για την εκτέλεση των αρμοδιοτήτων
του άρθρου 52 και 52Α του ν. 2696/1999.
13. Την υπ’ αρ. 52488/16-11-2001 υπουργική απόφαση
«Ειδικές ρυθμίσεις για την εξυπηρέτηση ΑμΕΑ σε κοινόχρηστους χώρους των οικισμών που προορίζονται για
την κυκλοφορία των πεζών» (Β’ 18/2002).
14. Την υπ’ αρ. 52907/28-12-2009 υπουργική απόφαση «Ειδικές ρυθμίσεις για την εξυπηρέτηση ατόμων με
αναπηρία σε κοινόχρηστους χώρους των οικισμών που
προορίζονται για την κυκλοφορία των πεζών» (Β’ 2621).
15. Την υπό στοιχεία ΔΜΕΟ/Ο/6952/2011 κοινή υπουργική απόφαση «Υποχρεώσεις και μέτρα για την ασφαλή
διέλευση των πεζών κατά την εκτέλεση εργασιών σε
κοινοχρήστους χώρους πόλεων και οικισμών που προορίζονται για την κυκλοφορία των πεζών» (Β’ 420).
16. Την υπό στοιχεία ΔΜΕΟ/Ο/613/2011 υπουργική
απόφαση «Έγκριση: 1) Οδηγιών Μελετών Έργων Κατακόρυφης Σήμανσης Αυτοκινητοδρόμων (ΟΜΟΕ -ΚΣΑ), 2)
Προδιαγραφών και Οδηγιών Σήμανσης Εκτελούμενων
Έργων (ΟΜΟΕ - ΣΕΕΟ)» (Β’ 905).
17. Την υπό στοιχεία ΔΟΥ/οικ/220/15-1-15 εγκύκλιο
του ΥΠΟΜΕΔΙ «Μέτρα ρύθμισης κυκλοφορίας για την
εκτέλεση έργων στο οδικό δίκτυο της χώρας - Εφαρμογή των διατάξεων του άρθρου 52, του ν. 2696/1999
(ΚΟΚ), όπως τροποποιήθηκε και ισχύει με το άρθρο 48,
του ν. 4313/2014».
18. Το υπό στοιχεία ΔΟΥ/277/Φ-252/26-03-2018
έγγραφο του ΥΠΟΜΕΔΙ/ΔΟΥ/Τμήμα ε «Μέτρα ρύθμισης της - Εφαρμογή των διατάξεων του άρθρου 52, του
ν. 2696/1999 (ΚΟΚ), όπως τροποποιήθηκε και ισχύει με
το άρθρο 48, του ν. 4313/2014».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1536/08.03.2024
19. Την υπ’ αρ. 18/2024 (ΑΔΑ: Ψ4ΗΒΩΛΞ-9ΚΩ) απόφαση Δ.Σ. Δ. Λαρισαίων περί προσωρινών κυκλοφοριακών
ρυθμίσεων εργοταξιακού χαρακτήρα του έργου «ΔΗΜΙΟΥΡΓΙΑ ΕΚΤΕΤΑΜΕΝΟΥ ΔΙΚΤΥΟΥ ΠΕΖΟΔΡΟΜΩΝ ΚΑΙ
ΠΟΔΗΛΑΤΙΚΩΝ ΔΙΑΔΡΟΜΩΝ (ΑΙΟΛΟΥ - ΒΥΖΑΝΤΙΟΥ - ΗΡ.
ΠΟΛΥΤΕΧΝΕΙΟΥ)» (ΦΑΣΗ Β’).
20. Την υπ’ αρ. 9818/6-2-2024 (ΑΔΑ: ΨΗΧΩΟΡ10-Ο0Χ)
απόφαση Γραμματέα Αποκεντρωμένης Διοίκησης Θεσσαλίας - Στερεάς Ελλάδας με την οποία κρίθηκε νόμιμη η
υπ’ αρ. 18/2024 ομόφωνη απόφαση Δ.Σ. του Δ. Λαρισαίων.
21. Το υπ’ αρ. 3274/23-1-2024 (υπ’ αρ. 6794/25-1-2024
απόφαση Τμήματος Ελέγχου υλικών και ποιότητας δημοσίων έργων Θεσσαλίας) διαβιβαστικό της Διεύθυνσης
βιώσιμης κινητικότητας Δ. Λαρισαίων με το οποίο μας
διαβιβάστηκε ο τεχνικός φάκελος του θέματος.
22.  Το υπό στοιχεία 5110/Φ2/26-9-2023 έγγραφο των
Αστικών Συγκοινωνιών Λάρισας περί σύμφωνης γνώμης
ως προς τις προσωρινές κυκλοφοριακές ρυθμίσεις που
προτείνονται με την ανωτέρω απόφαση.
23. Το υπ’ αρ. 863/25-9-2023 έγγραφο του Υπεραστικού ΚΤΕΛ Λάρισας Α.Ε. περί σύμφωνη γνώμης ως προς
τις προσωρινές κυκλοφοριακές ρυθμίσεις που προτείνονται με την ανωτέρω απόφαση.
24. Το υπ’ αρ. 10880/1-3-2024 (υπ’ αρ. 15846/1-3-2024
απόφαση Τμήματος Ελέγχου υλικών και ποιότητας δημοσίων έργων Θεσσαλίας) έγγραφο της Διεύθυνσης
Βιώσιμης κινητικότητας του Δ. Λαρισαίων με το οποίο
ενσωματώνει στην εργοταξιακή μελέτη κάποια επιπλέον
σήμανση, μετά από υπόδειξή μας με email διορθώσεων συμπληρωματικών στοιχείων.
25. Το γεγονός ότι δεν προκαλείται δαπάνη σε βάρος
του κρατικού προϋπολογισμού.
και επειδή:
Οι προτεινόμενες κυκλοφοριακές ρυθμίσεις αφορούν
δημοτικό οδικό δίκτυο και κρίνονται απαραίτητες προκειμένου να εκτελεστούν απρόσκοπτα και με ασφάλεια
οι εργασίες του υπόψη έργου, αποφασίζουμε:
Την έγκριση των μέτρων ρύθμισης κυκλοφορίας που
λήφθηκαν με την υπ’ αρ. 18/2024 απόφαση Δ.Σ. του
Δήμου Λαρισαίων περί προσωρινών κυκλοφοριακών
ρυθμίσεων εργοταξιακού χαρακτήρα του έργου «ΔΗΜΙΟΥΡΓΙΑ ΕΚΤΕΤΑΜΕΝΟΥ ΔΙΚΤΥΟΥ ΠΕΖΟΔΡΟΜΩΝ ΚΑΙ
ΠΟΔΗΛΑΤΙΚΩΝ ΔΙΑΔΡΟΜΩΝ (ΑΙΟΛΟΥ - ΒΥΖΑΝΤΙΟΥ ΗΡ. ΠΟΛΥΤΕΧΝΕΙΟΥ)» (ΦΑΣΗ Β’) όπως εγκρίθηκαν με
την ανωτέρω απόφαση και την εργοταξιακή μελέτη και
σύμφωνα με το 24 σχετικό.
Η εν λόγω έγκριση χορηγείται με τις εξής προϋποθέσεις:
1. Οι αναγκαίες παρεμβάσεις για την υλοποίηση των
εν λόγω κυκλοφοριακών ρυθμίσεων (π.χ. τοποθέτηση
και εφαρμογή κατάλληλης οριζόντιας και κατακόρυφης
σήμανσης, χρήση κατάλληλων υλικών και η εφαρμογή
τους, κ.λπ.) θα είναι σύμφωνες με τον Κώδικα Οδικής
Κυκλοφορίας, με τις προδιαγραφές του ΟΜΟΕ-ΣΕΕΟ και
τις ισχύουσες ευρωπαϊκές προδιαγραφές και σύμφωνα
με τα όσα ορίζονται στο άρθρο 10 του ΚΟΚ (όπως τροποποιήθηκε και ισχύει).
2. Να διασφαλίζεται η πρόσβαση και η κυκλοφορία
με ασφάλεια των πεζών που χρησιμοποιούν την οδό
και ιδιαίτερα των ατόμων με κινητικά προβλήματα (θα
πρέπει να καλύπτονται οι απαιτήσεις που προκύπτουν
από τις ισχύουσες διατάξεις για τα ΑΜΕΑ).
3. Να εξασφαλιστεί η συντήρηση (τακτική και έκτακτη)
της σήμανσης ώστε να διασφαλιστεί ότι θα παραμένει σε
καλή κατάσταση καθ’ όλη τη χρονική διάρκεια εφαρμογής των ρυθμίσεων, όπως προβλέπεται από την σχετική
νομοθεσία. Προς τούτο, αλλά και για να διασφαλιστεί
αποδεκτό επίπεδο λειτουργίας, να γίνεται συστηματική
επιτήρηση τόσο της σήμανσης όσο και της ασφάλειας,
με κατάλληλη οργάνωση και προγραμματισμό των εκάστοτε αναγκαίων ενεργειών από τον ανάδοχο του έργου
και έλεγχο από την επιβλέπουσα υπηρεσία.
4. Η Μόνιμη υφιστάμενη σήμανση η οποία έρχεται σε
σύγκρουση με αυτήν που προτείνεται, θα πρέπει να καλυφθεί, ώστε να αποφεύγεται η σύγχυση των χρηστών
του οδικού δικτύου κάτω από οποιεσδήποτε συνθήκες.
5. Να εξασφαλιστεί ο αναγκαίος εργοταξιακός φωτισμός στην περιοχή των έργων και ειδικότερα τη νύχτα.
6. Σε κάθε περίπτωση οι προτεινόμενες προσωρινές
κυκλοφοριακές ρυθμίσεις πρέπει να υποστηρίζουν την
ταχεία και ασφαλή διέλευση οχημάτων έκτακτης ανάγκης (ασθενοφόρα, πυροσβεστική, περιπολικά αστυ-
νομίας).
7. Να ληφθεί υπόψη όπου απαιτείται η εφαρμογή του
παραρτήματος Β, Μέτρα αντιστήριξης σε παρόδια σκάμματα, Γεφύρωσης σκαμμάτων (σελ. 13579 έως 13586,
Β’  905/2011).
8. Να διατηρούνται επαρκή τα μέτρα ρύθμισης της
κυκλοφορίας, όταν οι δραστηριότητες στις ζώνες εργοταξίου, παύουν να ισχύουν για οποιονδήποτε λόγο.
9. Μετά το πέρας των εργασιών (ολοκλήρωση του
έργου) οι εργοταξιακές πινακίδες και άλλα μέσα εργοταξιακής σήμανσης (π.χ. η διαγράμμιση, τα μάτια της γά-
τας, κ.λπ.) δεν επιτρέπεται να παραμένουν στην περιοχή.
Η αφαίρεση της εργοταξιακής σήμανσης και ασφάλειας
θα πρέπει να εκτελεστεί σε ώρες μειωμένου κυκλοφοριακού φόρτου και με επίβλεψη της επιβλέπουσας υπη-
ρεσίας, επαναφέροντας ακέραια την πρότερη σήμανση
του οδικού δικτύου της περιοχής.
10. Να εξασφαλίζεται η απρόσκοπτη είσοδος - έξοδος
των κατοικιών και καταστημάτων.
11. Σε περίπτωση ανάγκης τροποποίησης της κυκλοφοριακής ρύθμισης, ο ανάδοχος διακόπτει προσωρινά
τις εργασίες και υποβάλλει εκ νέου την τροποποιημένη
κυκλοφοριακή ρύθμιση για έγκριση.
12. Οι ως άνω προτεινόμενες προσωρινές κυκλοφοριακές ρυθμίσεις θα έχουν χρονική διάρκεια η οποία θα κα-
θορίζεται από την απόφαση με δυνατότητα παράτασης
κατόπιν σχετικού αιτήματος στις αρμόδιες αρχές αστυνόμευσης της οδού κι εφόσον δεν έχουν τροποποιηθεί
τα τεχνικά στοιχεία της εφαρμοζόμενης μελέτης δεν θα
απαιτείται πρόσθετη συναίνεση της αρμόδιας υπηρεσίας
13. Να υπάρξει συντονισμός με τους εμπλεκόμενους
φορείς, όπως οργανισμούς επείγουσας ανάγκης (πυροσβεστική, ΕΚΑΒ, κ.λπ.) προκειμένου να αντιμετωπιστούν
οι κυκλοφοριακές συνθήκες που δημιουργούνται. Παράλληλα να προηγηθεί η κατάλληλη και έγκαιρη ενη-
μέρωση των χρηστών του οδικού δικτύου της περιοχής
του εργοταξίου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1536/08.03.2024
14. Να τηρούνται απαρέγκλιτα τα όσα εγκρίθηκαν με
την υπ’ αρ. 18/2024 απόφαση του Δ.Σ. Δ. Λαρισαίων και
την μελέτη εργοταξιακής σήμανσης που τη συνοδεύει
και σύμφωνα με το 24 σχετικό.
15. Με την παρούσα δεν νομιμοποιούνται τυχόν παράνομες ενέργειες ούτε υποκαθίστανται άλλες αδειοδο-
τήσεις και εγκρίσεις που τυχόν απαιτούνται για την υλοποίηση των εν λόγω παρεμβάσεων και την κατασκευή
του υπόψη έργου.
16. Η παρούσα ισχύει από την δημοσίευσή της στην
Εφημερίδα της Κυβερνήσεως.
Κατά της απόφασης αυτής μπορεί να ασκηθεί προσφυγή από οποιονδήποτε έχει έννομο συμφέρον ενώπιον
του Υπουργού Υποδομών, Μεταφορών και Δικτύων μέσα
σε διάστημα τριάντα (30) ημερών από τη λήψη της.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 1 Μαρτίου 2024
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος
Γενικής Διεύθυνσης Χωροταξικής,
Περιβαλλοντικής και Αγροτικής Πολιτικής
ΚΩΝΣΤΑΝΤΙΝΟΣ ΠΑΠΠΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1536/08.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201536.pdf | Tokens: 32803]